
OTVORENE PREDPRIJAVE ZA SUDJELOVANJE U ERASMUS+ PROJEKTU MOBILNOSTI

– Mobilnosti učenika i osoblja u strukovnom obrazovanju i osposobljavanju (SOO)
Pozivamo zainteresirane učenike i djelatnike da se prijave za sudjelovanje u Erasmus+ aktivnostima mobilnosti u području strukovnog obrazovanja i osposobljavanja. Program omogućuje sudionicima stjecanje vrijednih iskustava učenja, usavršavanja i rada u inozemstvu te doprinosi razvoju kvalitete strukovnog obrazovanja.
Što Erasmus+ mobilnosti obuhvaćaju?
· stručna praksa u inozemstvu
· job shadowing i stručna usavršavanja za nastavnike
· sudjelovanje na natjecanjima
Sve organizacije uključene u projekt potiču uključivost, raznolikost, održivost, digitalnu transformaciju te građanski angažman, koristeći pritom mogućnosti financiranja koje program nudi.
Ciljevi aktivnosti mobilnosti
Mobilnosti financirane iz programa Erasmus+ osmišljene su kako bi:
· pružile pojedincima mogućnost učenja i profesionalnog razvoja u međunarodnom okruženju,
· poduprle internacionalizaciju i razvoj ustanova u području SOO-a,
· doprinosile provedbi europskih preporuka i stvaranju Europskog prostora obrazovanja.
Konkretni ciljevi uključuju:
· jačanje ključnih kompetencija i transverzalnih vještina učenika i osoblja (posebno stranih jezika i digitalnih vještina),

· razvoj stručnih vještina potrebnih za sadašnje i buduće tržište rada,
· korištenje inovativnih metoda poučavanja te stručno usavršavanje nastavnika i mentora,
· povećanje kapaciteta ustanova za provođenje kvalitetnih projekata i razvoj međunarodnih partnerstava,
· omogućavanje mobilnosti svim učenicima i povećanje trajanja mobilnosti radi boljeg učinka,
· jačanje kvalitete i priznavanja ishoda učenja ostvarenih u inozemstvu, uz korištenje europskih alata i standarda.
U okviru Ključne aktivnosti 1 - Mobilnost u svrhu učenja za pojedince, učenici u programima strukovnog obrazovanja imaju priliku obavljanja prakse u inozemstvu. Mobilnost traje 14 dana, od toga 10 do 12 dana učenici odrađuju praktičnu nastavu u trajanju od 7-8 sati dnevno, a 2-3  dana se odnose na kulturološki sadržaj-razgledavanja, upoznavanje sredine u kojoj učenici borave. Sa učenicima ide pratitelj (nastavnik, stručna služba) koji je 100% posvećen učenicima.
Troškovi mobilnosti se pokrivaju iz životnih i  putnih troškova koja su osigurana financijskom potporom projekta. Troškovi mobilnosti se pokrivaju iz životnih i  putnih troškova koja su osigurana financijskom potporom projekta.

Predprijave se podnose elektronski, popunjavanjem ankete na sljedećem linku:

Za učenike:
https://forms.gle/E2JnrkiA25EPEDZ6A

Za nastavnike:
https://forms.gle/bNGXDMKNDpqVtWys5

Predprijave su otvorene do 15.09.2026.						

Kordinatorica projekta
[bookmark: _GoBack]							Marina Šmidlehner

